Kriteriji vrednovanja i ocjenjivanja u nastavi GEOGRAFIJE

U nastavi geografije ocjenama od 1-5 vrednuju se sljedeći elementi

**Usvojenost znanja –** usvojenost programskih sadržaja provjeravana usmenim i pismenim provjerama znanja. Usmene provjere znanja mogu biti povremene i temeljite (vezane uz nastavne jedinice) te ''leteće'' svakodnevne vezane uz pojedinu nastavnu temu. Pismene provjere znanja pišu se na kraju svake veće nastavne cjeline uz pomoć zadataka objektivnog tipa. Kod ovog elementa također se ocjenjuje izvršavanje vježbi, praktičnih zadataka (brzina, točnost i samostalnost u radu), izrada i prezentacija plakata, referata i multimedijalnih prezentacija te sudjelovanje na natjecanjima i kvizovima znanja.

**Geografske vještine** – kod ovog elementa ocjenjuje se učenikova sposobnost uočavanja i povezivanja obrađenih nastavnih sadržaja općenito ili s ostalim nastavnim temama ili predmetima. Također se ocjenjuje sposobnost samostalnog izvođenja zaključaka pri analizi geografskih problema te povezivanje naučenog sa životnom praksom.

**Kartografska pismenost** – ocjenjuje se brzina, točnost i samostalnost ''čitanja'' geografske karte po zadanim pojmovima te sposobnost povezivanja i ''čitanja'' naučenog nastavnog sadržaja na geografskoj karti.

Kriteriji za postizanje pojedine ocjene iz određenog elementa ocjenjivanja

Odličan (5)

|  |  |  |
| --- | --- | --- |
| **USVOJENOST ZNANJA** | **GEOGRAFSKE VJEŠTINE** | **KARTOGRAFSKA PISMENOST** |
| -reakcija učenika na postavljeno pitanje je brza i točna  -temeljito i opširno obrazlaže naučeno  -nastavni sadržaj je usvojen s potpunim razumijevanjem, proširuje ga vlastitim iskustvom  - originalan i samostalan u rješavanju zadataka  - sve navedeno učenik obavlja bez pomoći nastavnika | -kvalitetno, brzo i točno uočava geografske pojave i procese  - temeljito i opširno povezuje nastavni sadržaj s ostalim temama i predmetima  - izuzetno samostalno izvodi zaključke pri analizi geografskih problema  - s lakoćom obrazlaže i dokazuje geografske procese i pojave  - pokazuje razvijeno i prošireno logičko zaključivanje i povezivanje s životnom praksom | -brzo, točno i samostalno pokazuje i ''čita'' geografske pojmove  - točno i brzo analizira kartografske, grafičke i slikovne priloge te samostalno donosi zaključke  - odlično koristi zemljovid pri orijentaciji u prostoru |

Vrlo dobar (4)

|  |  |  |
| --- | --- | --- |
| **USVOJENOST ZNANJA** | **GEOGRAFSKE VJEŠTINE** | **KARTOGRAFSKA PISMENOST** |
| -reakcija učenika na postavljeno pitanje je sporija, no i dalje bez pomoći nastavnika  -kvaliteta znanja je točna, ali ne i opširna, a način iznošenja nastavnog sadržaja je uglavnom logičan te sa djelomičnim razumijevanjem  - uspješno primjenjuje stečena znanja | -polagano i sporije, ali točno uočava geografske pojave i procese  - samostalno povezuje nastavni sadržaj s ostalim temama i predmetima uz manju pomoć nastavnika  -samostalno, ali uz više potrebnog vremena obrazlaže i dokazuje osnovne geografske pojave i procese  - djelomično zaključivanje i povezivanje sa životnom praksom | - točno i samostalno, no sporije pokazuje i ''čita'' geografske pojmove  - analizira kartografske, grafičke i slikovne priloge te samostalno donosi jednostavne zaključke  - uspješno koristi zemljovid pri orijentaciji u prostoru |

Dobar (3)

|  |  |  |
| --- | --- | --- |
| **USVOJENOST ZNANJA** | **GEOGRAFSKE VJEŠTINE** | **KARTOGRAFSKA PISMENOST** |
| -reakcija učenika na postavljeno pitanje je spora i uz pomoć nastavnika ( brojna potpitanja i navođenje na odgovor), no činjenice izlaže jasno i nedvosmisleno  -kvaliteta znanja je prosječna, a način iznošenja nastavnog sadržaja je logičan tek u pojedinim dijelovima | -polagano i uz učiteljevu pomoć uočava geografske pojave i procese  - prosječno povezuje nastavni sadržaj s ostalim temama i predmetima  -uz učiteljevu pomoć obrazlaže i dokazuje osnovne geografske pojave i procese  -prosječno i djelomično logički zaključuje i povezuje sa životnom praksom | - djelomično razvijena kartografska pismenost  -uočava i prepoznaje pojedine geografske sadržaje na zemljovidu i koristi se njima uz nastavnikovu pomoć  - prosječno analizira kartografske, grafičke i slikovne priloge  - zemljovid koristi i ''čita'' uz pomoć učitelja pri orijentaciji u prostoru |

Dovoljan (2)

|  |  |  |
| --- | --- | --- |
| **USVOJENOST ZNANJA** | **GEOGRAFSKE VJEŠTINE** | **KARTOGRAFSKA PISMENOST** |
| -reakcija učenika na postavljeno pitanje je djelomična, kvaliteta znanja je nepotpuna i površna s greškama, a način iznošenja znanja tek zadovoljavajući uz sposobnost razgovora s nastavnikom  -na jednostavan način nabraja i opisuje činjenice  -otežano povezuje stečena znanja s konkretnim primjerima | -površno i djelomično i uz učiteljevu pomoć uočava geografske pojave i procese  - nepotpuno i površno s pogreškama povezuje nastavni sadržaj s ostalim temama i predmetima  -površno i djelomično i uz učiteljevu pomoć izvodi zaključke pri analizi geografskih problema  - djelomično i uz nastavnikovu pomoć obrazlaže i dokazuje osnovne geografske pojave i procese | - površno zna pokazati na zemljovidu osnovne zadane pojmove  -teško uočava i prepoznaje pojedine geografske sadržaje na zemljovidu i slabo se koristi njima  - nepotpuno i s pogreškama analizira kartografske, grafičke i slikovne priloge te zahtjeva veliku pomoć nastavnika |

Nedovoljan (1)

|  |  |  |
| --- | --- | --- |
| **USVOJENOST ZNANJA** | **GEOGRAFSKE VJEŠTINE** | **KARTOGRAFSKA PISMENOST** |
| -usvojenost nastavnog sadržaja je ispod 50%  -odgovori su površni, nelogični i izneseni bez razumijevanja  -nesamostalan u izvršavanju zadataka  -niti uz veliku pomoć nastavnika nije savladao osnovne pojmove | -nesuvislo uočava geografske pojave i procese  -ne povezuje nastavni sadržaj s ostalim temama i predmetima | -nema razvijenu kartografsku pismenost  -gotovo ne uočava i ne prepoznaje pojedine geografske sadržaje na zemljovidu i ne koristi se njima  -nelogično i bez razumijevanja analizira kartografske, grafičke i slikovne priloge te i uz veliku pomoć nastavnika ne razumije |